CELEX: 62007FN0113
Language: da
Date: 2007-10-18 00:00:00
Title: Sag F-113/07: Sag anlagt den 18. oktober 2007 — Šimonis mod Kommissionen

29.3.2008   
            
            
               DA
            
            
               Den Europæiske Unions Tidende
            
            
               C 79/36
            
         Sag anlagt den 18. oktober 2007 — Šimonis mod Kommissionen
   (Sag F-113/07)
   (2008/C 79/69)
   Processprog: litauisk
   Parter
   
      Sagsøger: Irmantas Šimonis (Luxembourg) (ved avocat V. Vilkas)
   
      Sagsøgt: Kommissionen for De Europæiske Fællesskaber
   Sagsøgerens påstande
   
               —
            
            
               Annullation af Kommissionen for De Europæiske Fællesskabers afgørelse, hvorved den under udvælgelsesproceduren med henblik på besættelse af den i meddelelse om ledig stilling nr. KOM/2007/142 omhandlede stilling, afstod fra at anmode om overflytning af sagsøgeren til Kommissionen, og udelukkede ham fra udvælgelsesproceduren.
            
         
               —
            
            
               Annullation af Kommissionen for De Europæiske Fællesskabers afgørelse af 8. august 2007 om afslag på den klage, som sagsøgeren havde indgivet den 27. april 2007.
            
         
               —
            
            
               Kommissionen for De Europæiske Fællesskaber tilpligtes at betale sagens omkostninger.
            
         Søgsmålsgrunde og væsentligste argumenter
   Sagsøgeren har fremsat tre anbringender til støtte for sit søgsmål, hvoraf det første vedrører tilsidesættelsen af princippet om beskyttelse af den berettigede forventning, der udspringer af indgåelsen i 2005 af en interinstitutionel aftale mellem administrationscheferne, hvori det er bestemt, at der fastsættes en frist på tre år inden der kan ske en interinstitutionel overflytning af nyansatte tjenestemænd.
   Sagsøgeren har med det andet anbringende gjort gældende, at Kommissionens afgørelse er ulovlig, idet der er tale om en manglende begrundelse, fordi begrundelsen ikke er proportionel med den interesse, som der varetages, og at Kommissionen har overskredet grænserne for sin skønsbeføjelse. Sagsøgeren har endvidere anført, at afgørelsen indebærer en forskelsbehandling begrundet i nationalitet.
   Sagsøgeren har med det tredje anbringende gjort gældende, at der er sket en tilsidesættelse af princippet om god forvaltningsskik og princippet om omsorgspligt.